श्री सारंग ने बताया कि नरेला विधानसभा में 150 करोड़ रूपये लागत से सीवरेज सिस्टम का कार्य करवाया जा रहा है। क्षेत्र की 90 प्रतिशत से अधिक सड़कों को पक्का किया जा चुका है। क्षेत्र में पेयजल की आपूर्ति सुनिश्चित बनाये रखने के लिए नर्मदा जल घर-घर तक पहुँचाने का प्रयास भी उनके द्वारा किया जायेगा। उन्होंने कहा कि नरेला क्षेत्र में अधोसंरचना विकास के साथ-साथ शिक्षा और स्वास्थ्य सेवाओं के विस्तार का कार्य भी करवाया गया है।